รู้จัก John Maynard Keynes นักเศรษฐศาสตร์ในตำนาน
คนที่เรียนวิชาเศรษฐศาสตร์ทุกคน ต้องเคยได้ยินชื่อ จอห์น เมย์นาร์ด เคนส์ นักเศรษฐศาสตร์ชื่อดังชาวอังกฤษ แต่หลายคนอาจไม่รู้ว่า นอกจากเป็นนักเศรษฐศาสตร์ จอห์น เมย์นาร์ด เคนส์ ยังเป็นนักลงทุนอีกด้วย
17 ก.พ. 2563

รู้จัก John Maynard Keynes นักเศรษฐศาสตร์ในตำนาน /โดย ลงทุนแมน
คนที่เรียนวิชาเศรษฐศาสตร์ทุกคน ต้องเคยได้ยินชื่อ จอห์น เมย์นาร์ด เคนส์
นักเศรษฐศาสตร์ชื่อดังชาวอังกฤษ
แต่หลายคนอาจไม่รู้ว่า นอกจากเป็นนักเศรษฐศาสตร์
จอห์น เมย์นาร์ด เคนส์ ยังเป็นนักลงทุนอีกด้วย
แล้วนักเศรษฐศาสตร์อย่างเขาประสบความสำเร็จในการลงทุนหรือไม่
ลงทุนแมนจะเล่าให้ฟัง
╔═══════════╗
Blockdit ที่สุดของแอปมีสาระ
╚═══════════╝
จอห์น เมย์นาร์ด เคนส์ เกิดในปี 1883 ที่อังกฤษ
เขาจบการศึกษาระดับอุดมศึกษาสาขาวิชาคณิตศาสตร์ที่ คิงส์ คอลเลจ ของมหาวิทยาลัยเคมบริดจ์
เวลาต่อมา ในปี 1909 เขาเริ่มเขียนบทความลงในวารสารเศรษฐศาสตร์
โดยเรื่องแรกนั้นเกี่ยวกับผลกระทบจากการชะลอตัวของเศรษฐกิจโลกต่อเศรษฐกิจของอินเดีย
หลายบทความของเขาที่เขียนออกมานั้น แสดงถึงความรู้ ความสามารถทางด้านเศรษฐศาสตร์ของตัวเขาอย่างมาก
จนในปี 1915 รัฐบาลอังกฤษได้แต่งตั้งให้เขาเข้ามาทำงานในกระทรวงการคลังของอังกฤษ
นอกจากนี้ หนึ่งในหนังสือที่เขาเขียนและโด่งดังอย่างมากในด้านเศรษฐศาสตร์มีชื่อว่า The General Theory of Employment, Interest and Money ซึ่งถูกตีพิมพ์ในปี 1936
หนังสือเล่มนี้เป็นจุดเริ่มต้นของการปฏิวัติแนวความคิดที่เรียกกันว่า การปฏิวัติแนวคิดทางเศรษฐศาสตร์ของเคนส์
แนวคิดนี้พูดถึง บทบาทของรัฐบาลในระบบเศรษฐกิจ โดยเฉพาะในช่วงที่เศรษฐกิจโลกเข้าสู่ภาวะถดถอย และประสบกับปัญหาการว่างงานอย่างกว้างขวาง
สิ่งที่รัฐบาลต้องทำในช่วงภาวะนี้ก็คือ การแทรกแซงระบบเศรษฐกิจผ่านการใช้นโยบายทางการคลังและการเงินเพื่อกระตุ้นเศรษฐกิจ ที่เกิดจากภาวะเศรษฐกิจถดถอยและตกต่ำ
ซึ่งแนวคิดนี้ นับเป็นแนวคิดพื้นฐานสำคัญต่อมาที่รัฐบาลหลายประเทศ นำมาแก้ไขปัญหาในช่วงภาวะเศรษฐกิจตกต่ำและได้ผลดี
ดังนั้น จอห์น เมย์นาร์ด เคนส์ จึงถูกยกย่องให้เป็นบิดาในสาขาวิชาเศรษฐศาสตร์มหภาค ในเวลาต่อมา
และด้วยความเชี่ยวชาญด้านเศรษฐศาสตร์มหภาค ทั้งเรื่องอัตราเงินเฟ้อ ดอกเบี้ย นโยบายการเงิน นโยบายการคลัง ระบบอัตราแลกเปลี่ยน ทำให้เขาได้รับการแต่งตั้งให้เป็นผู้บริหารเงินกองทุนให้แก่คิงส์ คอลเลจ ของมหาวิทยาลัยเคมบริดจ์ ในชื่อ Chest Fund ในเวลาต่อมาอีกด้วย
ทุกๆ เช้าเขาจะใช้เวลาศึกษาข้อมูลบทวิเคราะห์ ศึกษางบการเงิน และพูดคุยกับนายหน้าซื้อขายหลักทรัพย์ของเขา
ตลอดระยะเวลาที่บริหารกองทุนดังกล่าวตั้งแต่ปี 1927-1946 ซึ่งเป็นปีสุดท้ายที่เขาเสียชีวิตนั้น
ผลตอบแทนของกองทุนนี้เติบโตเฉลี่ยปีละ 12% ซึ่งถือว่าเป็นผลตอบแทนที่ดีเยี่ยมในช่วงเวลาดังกล่าว
เพราะต้องไม่ลืมว่า ในช่วงนั้นมี 2 เหตุการณ์สำคัญที่กระทบต่อภาวะเศรษฐกิจโลกอย่างมาก คือ
1) เหตุการณ์ภาวะเศรษฐกิจตกต่ำครั้งใหญ่ในปี 1929-1933
2) สงครามโลกครั้งที่ 2 ในช่วงระหว่างปี 1939-1945
ซึ่งในช่วงเวลานั้น ถือว่าเป็นหนึ่งในช่วงเวลาที่ยากที่สุดช่วงหนึ่งในประวัติศาสตร์การบริหารกองทุนเลยก็ว่าได้ โดยดัชนี S&P 500 ของสหรัฐอเมริกานั้นติดลบไปกว่า 25%
แล้วเคล็ดลับการลงทุนของ จอห์น เมย์นาร์ด เคนส์ คืออะไร?
หลักการของเขาก็คือ การเน้นลงทุนในหุ้นหรือสินทรัพย์ที่มูลค่าในปัจจุบันยังต่ำกว่ามูลค่าที่แท้จริงของมัน
ที่สำคัญต้องลงทุนในสิ่งที่เราเข้าใจ กระจายความเสี่ยงที่เหมาะสม และอดทนถือหุ้นหรือสินทรัพย์นั้นให้ได้
ซึ่งหลักการพวกนี้หลายคนที่ลงทุนมาก่อนคงคุ้นเคย
แต่ก็ยังใช้ได้เสมอไม่ว่าเวลาจะผ่านไปนานแค่ไหน
หรือแม้แต่วอร์เรน บัฟเฟตต์ นักลงทุนชื่อดังในยุคนี้ก็ใช้หลักการนี้
ปิดท้ายด้วยข้อมูลที่น่าสนใจ
ในปี 1930 มีคนเคยถามจอห์น เมย์นาร์ด เคนส์ ว่า
คุณคิดว่าโลกในอนาคตจะเป็นอย่างไร?
เขาตอบคำถามนี้เมื่อ 90 ปีที่แล้วว่า
“เมื่อเทคโนโลยีก้าวหน้าขึ้น
เป็นไปได้ว่า
เมื่อถึงรุ่นหลานของพวกเรา
พวกเขาอาจต้องทำงานร่วมกับหุ่นยนต์ในอนาคต”..
----------------------
Blockdit ที่สุดของแอปมีสาระ
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-